פלייסטיישן 4

פלייסטיישן 4 (באנגלית: PlayStation 4 או בקיצור PS4) היא קונסולת המשחקים הנייחת הרביעית של חברת סוני. הקונסולה נמכרת בארצות הברית מאז 15 בנובמבר 2013 ובאירופה התחילה להימכר ב-29 בנובמבר 2013.

קונסולה זו היא חלק מהדור השמיני של קונסולות המשחק אשר מתחרה בקונסולת המשחק של נינטנדו נינטנדו סוויץ ובקונסולה של מיקרוסופט, Xbox One.

הקונסולה נחשפה לראשונה במסיבת עיתונאים שסוני ערכה בניו יורק ב-20 בפברואר 2013.

בישראל הקונסולה הושקה ב-29 בינואר 2014 על ידי נציגת סוני בישראל - ישפאר.

בשנת 2016 החלו דיווחים ברשת אודות דגם הדור הבא לפלייסטיישן 4 שיכלול תמיכה ב-4K וחומרה משודרגת (מעט) וכונה פלייסטיישן 4.5 או פלייסטיישן 4 Neo (אך שמו PlayStation 4 pro). ב-7 בספטמבר 2016 הושקו שתי גרסאות חדשות לפלייסטישן 4: PlayStation 4 Slim, בעל חומרה זהה עם מבנה דק יותר, וה-PlayStation 4 Pro, בעל חומרה חזקה יותר, תמיכה ברזולוציית 4K וטכנולוגיית HDR
כיום לפלייסטיישן 4 יש 1780 משחקים.

ההכרזה
חברת סוני הכריזה לראשונה על ההשקה המתוכננת של הקונסולה במסיבת עיתונאים שהתקיימה בניו יורק ב-20 בפברואר 2013 בה חשפה סוני לראשונה פרטים שונים על הקונסולה, בנוסף למשחקים בולטים שונים שמתוכננים לצאת לקונסולה החדשה. החברה ציינה לראשונה באירוע זה כי ההשקה העולמית של הקונסולה מתוכננת לרבעון הרביעי של שנת 2013 ואכן החלה להימכר בארה״ב ב-15 בנובמבר 2013 וב-29 בנובמבר הגיעה הקונסולה גם לאירופהומ-27 בנובמבר התחילה להימכר במזרח התיכון.
מאז השקת הקונסולה יצאו גרסאות מתוקנות (שתיקנו תקלות אשר נמצאו בקונסולה הקודמת) במרץ 2016 ל-2 הקונסולות המוצעות בגודלי האחסון השונים, והם: דגם CUH1216B תקן ארופאי 1TB נפח אחסון. דגם CUH1216A תקן ארופאי לאחסון בנפח 500GB.
מקרא: 121 דגם. 6 ארץ. B/A נפח.
שניהם בשיטת שידור PAL הטובה בישראל.
ניתן לזהות את הדגם בתחתית הקונסולה ובנוסף הקונסולה החדשה מגיעה שכולה בצבע שחור מט (לא כמו הגרסה הקודמת שחצי שחור מט וחצי שחור מבריק שאגב עדיין נמכרת בחנויות).

חומרה

המפרט הטכני של פלייסטיישן 4
 זיכרון מאוחד GDDR5 בנפח 8 ג׳יגה בייט. רוחב הפס לזיכרון הוא 176 ג'יגה בייט לשנייה.
 מעבד 64 ביט מסוג x86 בעל 8 ליבות מתוצרת חברת AMD, במהירות 1.6Ghz.
 ביצועים של כ-1.84 טרה-פלופ לערך למעבד הגרפי שרץ במהירות 800Mhz ומשולב בשבב המעבד. המעבד הגרפי מבוסס על סדרת כרטיסי המסך Radeon של AMD.
 המעבד הגרפי תומך בפלט וידאו של עד 1080p ב-60 פריימים לשנייה (Full HD).
 טכנולוגיית גרפיקה ייעודית לדחיסה ופריסה של וידאו.
 שבב ייעודי למשימות ברקע, גם במהלך מצב שינה.
 דיסק קשיח בנפח 500GB או 1TB.

המפרט הטכני של פלייסטיישן 4 פרו 

 זיכרון מאוחד GDDR5 בנפח 8 ג'יגה בייט + זיכרון DDR3 בנפח 1 ג'יגה בייט. רוחב הפס לזיכרון הוא 218 ג'יגה בייט לשנייה.
 מעבד 64 ביט מסוג x86 בעל 8 ליבות מתוצרת חברת AMD, במהירות 2.13Ghz.
 ביצועים של כ-4.2 טרה-פלופ לערך למעבד הגרפי שרץ במהירות 911Mhz ומשולב בשבב המעבד. המעבד הגרפי מבוסס על סדרת כרטיסי המסך Radeon של AMD.
 המעבד הגרפי תומך בפלט וידאו של עד 2160p ב-60 פריימים לשנייה (4K).
 טכנולוגיית גרפיקה ייעודית לדחיסה ופריסה של וידאו.
 שבב ייעודי למשימות ברקע, גם במהלך מצב שינה.
 דיסק קשיח בנפח 1TB.

בקר השליטה
הקונסולה מכילה בקר חדש המכונה DualShock 4. הבקר בעל דמיון רב לבקר DualShock 3 אך הוא בעל עיצוב מעט שונה ומכיל מספר תכונות חדשות.
אחת מהתכונות החדשות היא משטח מגע מובנה הנמצא בחזית של הבקר, המשמש גם ככפתור פיזי. כמו כן, הבקר מכיל כפתור "SHARE" אשר יאפשר לשחקנים ללכוד ולשתף סרטוני וידאו ותמונות באינטרנט של חלקים מהמשחקים בהם שיחקו וכפתור "OPTIONS" שיחליף את כפתורי ה-"START" וה-"SELECT" הישנים. הבקר כולל גם פס תאורה צבעוני בעל צבעים מתחלפים המשמש לתקשורת עם המצלמה (המצלמה החיצונית מזהה את התנועות של הבקר על ידי הסתמכות על התנועות והעומק של פס התאורה על הבקר). הבקר כולל גם יציאה לאוזניות ורמקול מובנה. כמו כן שופרה מערכת הרטט ומערכות האקסלורומטר וגיירוסקופ (מערכות לזיהוי תנועות עם המכשיר).

PlayStation Eye

מדיה
 בלו-ריי במהירות X6
 DVD-ROM במהירות X8

ממשקים

ראו גם 
 פלייסטיישן
 פלייסטיישן 2
 פלייסטיישן 3
 פלייסטיישן 5
 פליישטישן VR
פלייסטיישן 4 פרו

קישורים חיצוניים 

 
 
 
 
 
 סלי סבג, פלייסטיישן 4, או אקס-בוקס וואן? מלחמת הקונסולות- פרולוג. פורסם באתר "מה וזה" ב-2 בינואר 2014
 
 אור מנטש - PlayStation 4 - הביקורת המלאה, פורסם באתר משחקים ויגיימס, 11 במרץ 2014 
איך לזהות פלייסטיישן 4 יבואן רשמי בישראל?, פורסם באתר "דומינטור משחקי וידאו", 2013 (בעברית)

הערות שוליים

קונסולות משחקים
פלייסטיישן (מותג)
מכשירים שהושקו ב-2013
מוצרי חברת סוני